У Музэі гісторыі беларускага кіно пачаўся Першы міжнародны фэстываль мэдыя-арту Транзыт_01. by. Наладзілі фэстываль пры падтрымцы замежных фундатараў Асацыяцыя Сучаснага Мастацтва й Беларускі Саюз дызайнэраў. Апроч айчынных, у праграме фільмы нямецкіх, швэдзкіх, польскіх, чэскіх і расейскіх аўтараў, у тым ліку створаныя ў экзатычных для беларускай культуры жанрах відэаінсталяцыі, кампутарнага й сеткавага мастацтва.